โบรกฯอัพเป้า TTCL แตะ 55 บ.จับเข้ากลุ่ม turnaround play ตั้งแต่ปีนี้เป็นต้นไป
โบรกฯอัพเป้า TTCL แตะ 55 บ.จับเข้ากลุ่ม turnaround play ตั้งแต่ปีนี้เป็นต้นไป
20 เม.ย. 2558

ผู้สื่อข่าวรายงานว่า ราคาหุ้น บริษัท โตโย-ไทย คอร์ปอเรชั่น จำกัด (มหาชน) หรือ TTCL ปิดตลาดรอบเช้าราคาอยู่ที่ 34.50 บาท บวก 0.75 หรือ 2.22% โดยเปิดตลาดที่ 33.75 บาท ราคาปรับตัวขึ้นสูงสุดที่ 35.00 บาท และราคาปรับตัวลงต่ำสุดที่ 33.00 บาท มูลค่าการซื้อขาย 118.8 ล้านบาท
บล.ธนชาต ระบุในบทวิเคราะห์ (20 เม.ย.)ว่า แนะ “ซื้อ” TTCL ราคาเป้าหมาย 55 บาท มาจากธุรกิจที่มีอยู่ 27 บาท ขณะที่ 28 บาท มาจากโครงการโรงไฟฟ้า 1,280MW
โดยราคาหุ้น TTCL เพิ่มขึ้น 24% ในวันเดียวหลังจากที่ TTCL รายงานต่อ SET เมื่อวันที่ 9 เม.ย.15 เกี่ยวกับการลงนามในบันทึกข้อตกลง (MOA) กับ Department of Hydropower Planning กระทรวงพลังงานไฟฟ้า สาธารณรัฐแห่งสหภาพเมียนมาร์ เพื่อลงทุนแบบ Build-Operate-Transfer (BOT) โครงการโรงไฟฟ้าถ่านหินขนาด  1,280MW หลังจากล่าช้าเป็นเวลาเกือบ 2 ปี
ขณะที่ขั้นต่อไป คือการจัดการกับประเด็นสิ่งแวดล้อม, ซื้อที่ดิน ทำข้อตกลงทางการเงิน และสัญญา PPA และผู้บริหารคาดว่ากระบวนการเหล่านี้จะเสร็จสิ้นภายในสิ้นปีนี้ จากนั้นการก่อสร้างโรงไฟฟ้าจะใช้เวลาประมาณ 4-6 ปีสำหรับระยะแรก และระยะที่สอง (ระยะละ 640MW)
ทั้งนี้ คาดว่า TTCL จะได้ประโยชน์ 2 ประการ  คือ จะได้ประโยชน์ทันทีจากงานก่อสร้าง และประโยชน์ต่อมาจะมาจากรายได้จากการถือหุ้น (คาดว่า TCL จะถือ 28%) ในโครงการ ผู้บริหารคาดว่าโครงการนี้จะให้ equity IRR ราว 15%
อย่างไรก็ มองว่า TTCL เป็น turnaround play จากปีนี้เป็นต้นไป ด้วยมีปัจจัยผลักดันกำไร ดังนี้ 1) มีผลขาดทุนจากโครงการกาตาร์ลดลงในปีนี้ 2) งาน EPC ใหม่มูลค่า 15 พันลบ. (ประกาศไปแล้ว 10.5 พันลบ.) 3) โรงไฟฟ้าระยะที่ 3 ในพม่าจะเข้ามาใน 2Q15 และ 4) รายได้ EPC จากโครงการโรงไฟฟ้า 1,280MW  